### 9.     Beslutning om praksis for registrering af natur 2021-2022

**Åbent**

Sagsnr.: 326-2021-14068       J.nr.: 01.05.00           Dokumentnr.:
326-2021-89223

**Sagstype**

Beslutning.

**Resume og sagens baggrund**

På Kommunalbestyrelsens møde den 24. juni 2021 forventes der
frigivet en anlægsbevilling

på i alt 600.000 kr. til registrering af natur. Der skal i
den forbindelse træffes beslutning om form og proces for naturregistreringen.

**Indstillinger**

Chefen for Plan, Byg og Miljø indstiller, at registrering af
natur gennemføres efter frivillige aftaler med lodsejere.

**Behandling**

Teknik- og Miljøudvalget.

**Sagsfremstilling**

På investeringsoversigten for 2021 er der afsat et beløb på
600.000 kr. til registrering af natur. Administrationen vurderer med et
forsigtigt overslag, at der vil kunne registreres ca. 600 § 3-beskyttede
arealer for beløbet.

Kalundborg Kommune har ca. 5.500 § 3-beskyttede arealer,
hvoraf størstedelen ikke har haft tilsyn siden de blev udpeget af [adresse]
Amt omkring 1993. Tilstanden og naturværdien kan derfor i mange tilfælde kun
skønnes ud fra flyfoto og gamle registreringer.

Det foreslås at naturregistrering af de ca. 600 § 3 arealer
i første omgang gennemføres via frivillighed, selvom Kommunen som myndighed har
adgang til at gennemføre nødvendige tilsyn på alle naturarealer.

Administrationen vil i første omgang kontakte nogle af de
større lodsejere med relevante naturprojekter for at spørge om de er
interesserede i en registrering. Derudover vil der kunne annonceres i blade og
medier, hvor interesserede lodsejere kan melde ind. I praksis vil det blive
nødvendigt i første omgang at prioritere større sammenhængende områder.

Da registrering af natur kun kan foregå i sommerhalvåret, så
forventes det, at registreringen vil strække sig over både 2021 og 2022. Det
forventes at det frigivne beløb bliver brugt til konsulenthjælp til de
naturopgaver, som administrationen ikke når pga. registreringsopgaven.

Kommunalbestyrelsen har senest i 2017 afsat midler til
naturregistrering som del af Naturplan 2017, hvor Kommunens egne naturarealer
blev registreret (ca. 270 arealer hvoraf ca. halvdelen er søer).

**Økonomiske konsekvenser**

Ingen økonomiske konsekvenser.